
Zalakaros Város Önkormányzata



8749 Zalakaros, Gyógyfürdő tér 1. 

Telefon: 93/340-100, Fax: 340-531



hivatal@zalakaros.hu

	Ügyiratszám: ZK/521-3/2024.
Ügyintéző: Bognár Ottó Péter 

Telefon: 93/340 – 100/119
	      Tárgy:


	Zalakaros, 179 db LED lámpa beszerzése és beépítése
Ajánlattételi felhívás


Tisztelt Cím!
Zalakaros Város Önkormányzat Képviselő-testületének 140/2023. (IX.14.) számú döntése értelmében a Tempo-Vill 2000. Bt. elkészítette Zalakaros közvilágítási hálózat korszerűsítésének aktualizálását további 179 db lámpatest vonatkozásában. Az elkészült tenderterv és Zalakaros Város Önkormányzatának döntése értelmében az alábbiakban küldöm a közvilágítási hálózat korszerűsítésére (179 db lámpa LED lámpára történő cseréjére) vonatkozó ajánlattételi felhívást azzal, hogy a felszerelésre kerülő LED lámpák vonatkozásában a kiíró elfogadja a tervben szereplő (Hofeka Twini, Tweet) lámpatesteken kívül azokkal egyenértékű lámpák felszerelését is. Az egyenértékűség igazolása a kivitelező feladata, a lámpáknak rendszerengedéllyel kell rendelkezniük.
Zalakaros Város Önkormányzata nevében megküldöm Önöknek a tárgyi eljárás ajánlatkérését.

Ajánlatkérő neve, elérhetőségei: Zalakaros Város Önkormányzata
8749 Zalakaros Gyógyfürdő tér 1. Tel: 93-340-100. Fax: 93- 340-531

Az eljárás főbb időpontjai:

	Megnevezés
	Időpont
	Hely, mód

	Ajánlatkérés kiküldése
	2024. február 26.
	elektronikus levélben (e-mail)

	Ajánlatok beadása
	2024. március 8.

1000 óráig
	e-mail: tuzemeltetes@zalakaros.hu és jegyzo@zalakaros.hu címekre egyidejűleg történő megküldésével

	Az ajánlatok bontása
	2024. március 8.

1010 óra
	Helyszín: Zalakarosi Közös Önkormányzati Hivatal, 8749 Zalakaros, Gyógyfürdő tér 1. 

I. emeleti tárgyalója. 

	Eredményhirdetés
	Bontást követő testületi ülést követő napon
	

	Szerződéskötés (tervezett)
	2024. március
	Későbbi egyeztetés szerint


Az ajánlatkérés tárgya: 

Zalakaros Város közigazgatási területén 179 db LED lámpa beszerzése és beépítése (meglévő lámpatestek lecserélése) az ajánlatkéréshez csatolt, Tempo-Vill 2000. Bt. Zalakaros közvilágítási hálózat korszerűsítése III. ütem terve alapján, azzal a kiegészítéssel, hogy a felszerelésre kerülő LED lámpák vonatkozásában az ajánlatkérő elfogadja a tervben szereplő (Hofeka Twini, Tweet) lámpatesteken kívül azokkal egyenértékű lámpák felszerelését is. Az egyenértékűség igazolása a kivitelező feladata, a lámpáknak rendszerengedéllyel kell rendelkezniük.
Az ajánlatukban szerepeltetett lámpatestek esetében kérjük megjelölni azok várható élettartamát, fényerejét és a vállalt garanciát.

A létesítés helye: Zalakaros város 
A teljesítés határideje: 2024. május 31., az ajánlatkérő előteljesítést elfogad.
A pénzügyi ellenszolgáltatás teljesítésének feltétele:

Ajánlatkérő a szolgáltatás ellenértékét a kivitelezésre vonatkozóan, a teljesítés igazolás kézhezvételét követő 30 napon belül átutalással egyenlíti ki. 
A pályázatok elbírálása: 

A benyújtott ajánlatok tárgyalás nélkül kerülnek elbírálásra, a legalacsonyabb összegű ellenszolgáltatás elve alapján.  
Kikötések: A Kiírónak joga van bármelyik, vagy mindegyik ajánlatot, illetve annak részeit elutasítani, vagy az eljárást eredménytelennek értékelni a szerződés odaítélése előtt, bármely időpontban, külön indoklás nélkül. A Döntéshozó döntését az összességében legelőnyösebb ajánlat kiválasztásával hozza meg. A kiíró meghatározott keretösszeg erejéig kívánja a beruházást megvalósítani, ezért a beérkezett ajánlatoktól függően dönt a lecserélendő lámpák számáról.
Kizáró okok és a megkövetelt igazolási módok: 
Ajánlattevő nyilatkozzon arról, hogy nincs az ajánlattételi határidő lejártától számított egy évnél régebben lejárt köztartozása, valamint helyi adó tartozása.

M1) az ajánlattevő (közös ajánlattétel esetén a tagok) és a 10 %-ot meghaladó mértékben igénybe venni kívánt alvállalkozó nem rendelkezik együttesen és összesen az ajánlattételt megelőző három évben (2019-2022) befejezett és szerződésszerűen teljesített legalább 1 db, összesen legalább nettó 1.000.000,- Ft értékű, közvilágítási, elektromos energia ellátási építési munkákra vonatkozó referenciával
M2) az ajánlattevő (közös ajánlattétel esetén a tagok) és a 10 %-ot meghaladó mértékben igénybe venni kívánt alvállalkozó nem rendelkezik legalább 1 fő felelős műszaki vezetővel, egyetemi vagy főiskolai felsőfokú műszaki végzettséggel és a 244/2006. (XII.5.) Korm. rendelet szerinti MV/VI/A-B felelős műszaki vezetői jogosultsággal, valamint legalább 3 éves szakmai gyakorlattal;

Az ajánlatok összeállításának tartalmi és formai követelményei, az ajánlat dokumentálása, részletezése:

Felolvasó lap: az alábbiakban részletezett tartalommal

· ajánlattevő neve, címe

· felelős műszaki vezető neve és jogosultsága

· Kivitelezési munka elkészítésének díja (Nettó, Bruttó, Áfa)

A mellékelten megküldött árazatlan költségvetés alapján a pályázathoz árazott költségvetés csatolása is szükséges.
Az ajánlatukban szerepeltetett lámpatestek esetében kérjük megjelölni azok várható élettartamát, fényerejét és a vállalt garanciát.

 Kísérőlevél: mely tartalmazza az ajánlattevő főbb adatait, a kapcsolattartó személy nevét, telefon- fax számát, a beadott dokumentumok tartalomjegyzékét.

Megrendelői elvárások és kötelezettségek:

Az ajánlatot a tuzemeltetes@zalakaros.hu és a jegyzo@zalakaros.hu címekre mellékletként csatolva kell megküldeni, a tárgyban „2024. március 8. 10.10-ig nem nyitható meg” szövegrészt kérjük feltüntetni.
Az ajánlat csak akkor tekinthető benyújtottnak, amennyiben mindkét e-mail címre egyidejűleg megküldésre került!
A szerződést biztosító mellékkötelezettségek 

Kötbér, amelynek összege:

- késedelmes teljesítés esetén – valamennyi feladat részteljesítési határidejéhez kapcsolódóan – naptári naponként a feladathoz rendelt vállalkozási díj 1 % / naptári nap, legfeljebb 30 naptári napig;

- amennyiben a Vállalkozó részteljesítése/teljesítése nem szerződésszerű, a Megrendelő az okok megjelölésével írásban a hiba kijavítását kérheti, amelynek teljesítésére egy alkalommal, legfeljebb 30 naptári napos kötbérmentes póthatáridőt biztosít. Amennyiben a részteljesítés/teljesítés a póthatáridőre sem szerződésszerű, a Megrendelő hibás teljesítési kötbérre jogosult, amelynek mértéke feladatonként a vállalkozási díj 10%-a. Amennyiben az ismételten kitűzött póthatáridőre a Vállalkozó ismételten hibásan teljesít a Megrendelő további, feladatonként a vállalkozási díj  10%-a mértékű hibás teljesítési kötbérre jogosult, továbbá élhet a rendkívüli felmondás jogával és érvényesítheti a meghiúsulási kötbérre vonatkozó igényét is;

- a teljesítés meghiúsulása esetén a meghiúsulási kötbér mértéke: a teljes, valamennyi feladatra vonatkozó összesített vállalkozási díj 25 %-a.

Kérjük, szíveskedjenek az ajánlatkérésben foglaltak szerint ismételten ajánlatot tenni.

Kapcsolattartó:
Bognár Ottó Péter (tel: +36 30 7548 499) 

Zalakaros, 2024. február 23.
Tisztelettel:

                                                                                                                                Novák Ferenc
   

                                                                                            polgármester                                         

